VAIKŲ KALBOS UGDYMAS NAMUOSE

1. Kasdien atlikite artikuliacinius pratimus, jie padės parengti artikuliacinį aparatą mokantis garsų tarimo. 

Nuoroda ir video artikuliaciniai mankštai:
https://www.youtube.com/watch?v=NPN6Xztw8Bk&t=17s
https://www.youtube.com/watch?v=HD74XUG6RIg&list=PLUt-3gyza3bFTou-fzXegVsi_p-gGmANI
2. Smulkiosios motorikos lavinimas:
· Susipažinimas su pirštukais (nykštys, smilius, didysis, bevardis, mažylis);
· Žaidimas „Pirštukai sveikinasi“: pasisveikina abiejų rankyčių nykštys su nykščiu, smilius su smiliumi ir t.t);
· Verti sagas, karolius, tuščiavidurius makaronus  (pirmiausia stambesnius, paskui smulkesnius);
· Sukti ant lazdelės kaspiną;
· Statyti bokštus, piramides ne tik iš kaladėlių, bet ir iš namuose esančių daiktų;
· Užtraukti, atitraukti užtrauktuką, segti sagas, varstyti batus;
· Brėžti brūkšnelius, apskritimus, apvedžioti geometrines figūras, apvedžioti punktyrais pažymėtas geometrines figūras
· Plėšyti popierių priešpriešiniais judesiais;
· Brėžti liniją sujungiant du taškus;
· Lenkti pamėgdžiojant popieriaus lapą; 
· Suvynioti į popierių ir išvynioti smulkius daiktus; 
· Pripiešti daiktui trūkstamas dalis;
· Išminkyti plastiliną, lipdyti įvairias figūras, raides, skaičius;
· Vyti įvairaus storio siūlų kamuoliukus;
· Dėti ornamentus iš įvairių geometrinių figūrų, pagaliukų, pupelių, makaronų, gamtinės medžiagos;
· Žaisti su popierinėmis lėlėmis;
· Rišti iš virvučių įvairius mazgus; 
· Varstyti vielutę, storą siūlą per skylėtą lapą, lentelę;

Pirštukiniai žaidimai
Nuorodos ir video:
https://www.youtube.com/watch?v=87Yg6DDNzgg&t=7s
https://www.youtube.com/watch?v=8ZgbIfHfln8
https://www.youtube.com/watch?v=LIFxk6NdDq8
https://www.youtube.com/watch?v=89vDSS66GnM&t=271s

Pirštukai miega  
Šitas pirštukas nori miegelio.
Šitas – atsigulė jau į lovelę. 
Šiam pirštukui akys merkias. 
Šis pirštukas miega, knarkia.  
Ššš... Tu, mažyli, būk tylus,  
Nes gali pažadint broliukus. 
(pagal tekstą judinti kiekvieną pirštuką. Kiti būna užlenkti)

Nykštukai,
Nykštukai, nykštukai,
Kur buvai tu su savo broliukais?
-Su tuo broliuku į mišką ėjau.
-Su tuo broliuku sriubą viriau.
-Su tuo broliuku blynus kepiau. 
-Su tuo broliuku dainas dainavau! 

Žvėrelių namelis
Kas namelyje gyvena? (Delniukais vaizduojame stogelį)
Meška krosnį kūrena… (Suglaudę delnus, virpiname pirštelius, imituodami ugnelę)
Vilkas malkas kapoja… (Vieno delno išorine puse „kapojame” į kito delno vidinę pusę)
Lapė šaukštus mazgoja… (Vienos rankos dviem pirštais patriname kiekvieno kitos rankos pirštelio pagalvėlę)
Kiškis duoną raiko… (Vienos rankos pirštu (vis kitu piršteliu) braukiame į kitos rankos delną)
Briedis žiūri ir galvą kraipo… (Vaizduojame žiūronus ir, pro juos žiūrėdami, kraipome galvą)
Kas namelyje gyvena? Ką?

Mano namas
Mes pastatėm gražų namą, - (ištiestais delnais "dedam" vieną virš kitos "plytas")
Nei per aukštą, nei per žemą, - (rankas iškeliam aukštyn ir nuleidžiam žemyn) 
Nei per trumpą, nei per ilgą, - (rankomis rodome ilgį)
Du langai prieš saulę žvilga. – (iškeliam abiejų rankų du pirštus (smilius, didysis))
Durys eit į vidų kviečia, - (rankos delnais į krūtinę, ištiesiam į šonus)
Kaminas iš tolo šviečia. – (viena ranka iškelta į viršų).
O namelio koks gražumas, - (delnais parėmę galvą kraipome į šalis)
Kambarėlių koks didumas. – (rankomis prieš save rodome didelį "kamuolį")
Telpa stalas, - (viena ranka - kumštis, kita ištiestu delnu ant viršaus)
Telpa kėdės. – (viena ranka delnu (atlošas), kita - kumštis (sėdynė))
Ant vienos Margiukas sėdi. – (ant atversto delno dedame kumštį)
Netelpa tik uodegytė, - (ištiesiame iš kumštuko mažylį pirštuką ir judiname)
Kur ją dėti, ką daryti? – (gūžčiojame pečiais)




3. Žodyno plėtimas, rišliosios kalbos ugdymas
· Žaiskite žaidimus, kurie lavina mąstymą ir turtina žodyną (pvz.: „Kas aš toks?“ – apibūdinkite gyvūną: „Aš murkiu, kai esu patenkintas. Tu gali laikyti mane ant kelių. Aš mėgstu šiltą pieną ir moku kniaukti.“).
· Pasirinkite vaikui įdomią temą, pvz. motociklo remontas, sulūžusių durų taisymas, pyrago kepimas, pasakykite vaikui, kad jūs tiksliai nežinote, kaip tai daroma, paprašykite, kad vaikas nuosekliai papasakotų jums, kaip jis tai darytų.
· Kiekvieną dieną skaitykite vaikui pasakas ir paprašykite papasakoti tai, ką jis išgirdo (pvz.: “Kas tau labiausiai patiko? Kodėl?“ ir t. t.).
· Paprašykite vaiko papasakoti apie kokią nors laidą, filmą matytą per televiziją.
· Deklamuokite trumpus eilėraščius, mokykitės skaičiuočių, greitakalbių, pasakų be galo, dainuokite dainas kartu su vaiku.
· [bookmark: _GoBack]Išsikirpkite paveikslėlių arba naudokite realius daiktus, žaislus ir paprašykite vaiko surūšiuoti įvairių daiktų rinkinius (mašinas sudėti į vieną krūvą, daiktus, kurie naudojami buityje, – į kitą, valgomi - nevalgomi ir t. t., įvardinkite apibendrinančias sąvokas).
· Eidami su vaiku pasivaikščioti, aptarkite tai, ką matote, girdite, užuodžiate, liečiate. Apibūdindami daiktą, nurodykite jo spalvą, dydį, paskirtį ir pan. Skatinkite vaiką papasakoti apie tai, ką jis mato ir jaučia
· Mokykitės /pakartokite spalvas, rūšiuokite turimus žaisliukus, daiktus pagal jas.
· Išmokite šeimos narių pirmąsias vardų raides, pieškite jas, aplikuokite, lipdykite, raskite laikraščiuose, knygelėse.
· Mokykitės /pakartokite skaitmenis ir skaičiuokite žaisliukus, maisto produktus, mašinas einant pasivaikščioti.
Nuorodos ir video kalbos ugdymui
Kalba https://www.marpasaka.lt/wp-content/uploads/2016/03/Knyga-KALBOS-UGDYMAS.pdf
Abėcėlė https://www.youtube.com/watch?v=PFlzQU0GgMY
               https://www.youtube.com/watch?v=G9mS-SPFMMg
               https://www.youtube.com/watch?v=0v5-v14w__U
               https://www.youtube.com/watch?v=GGeUHqsVd14&t=78s
Naminiai gyvūnai https://www.youtube.com/watch?v=UuzxWvfeMig
Laukiniai gyvūnai https://www.youtube.com/watch?v=Rt9YCSesPeU
Gyvūnų skleidžiami garsai https://www.youtube.com/watch?v=5n1vX3j9QFI    
Spalvos, skaičiai https://www.youtube.com/watch?v=7AZCQtcOt-Y
                      Skaičiai https://www.youtube.com/watch?v=lbhrEiquzwk
                      Vaisiai https://www.youtube.com/watch?v=MGu2Q31B4xk&t=13s
                      Geometrinės formos https://www.youtube.com/watch?v=K8zPX31zl30

